Cum a reușit celebrul bucătar Jamie Oliver să adune datorii de 71,5 milioane de lire sterline astăzi, 15:53 Autori: Ana Obretin - Mediafax , Mediafax Maestrul bucătar britanic Jamie Oliver a acumulat datorii de 71,5 milioane de lire sterline (80,7 milioane de euro), din care 2,2 milioane de lire sterline sunt salarii restante pentru angajații din restaurantele sale, informează dailymail.co.uk. Potrivit publicației britanice, vedeta TV Jamie Oliver, în vârstă de 42 de ani, a încercat să negocieze chirii mai mici pentru restaurantele sale cu proprietarii clădirilor în care se află acestea, în efortul de a evita prăbușirea imperiului său culinar, după ce și anul trecut a raportat pierderi de 10 milioane de lire sterline.